b'\n_START_ARTICLE_\nNiklas Ylitalo\n_START_SECTION_\nSeuraura\n_START_PARAGRAPH_\nYlitalo on Rauman Lukon oma kasvatti. H\xc3\xa4n voitti kauden 2014\xe2\x80\x932015 p\xc3\xa4\xc3\xa4tteeksi C-nuorten SM-pronssia. Kaudella 2015\xe2\x80\x932016 Ylitalo toimi Lukon C-nuorten varakapteenina. H\xc3\xa4n oli C-nuorten SM-karsinnoissa joukkueensa paras pistemies ja maalintekij\xc3\xa4 tehoilla 14+11=25. C-nuorten SM-sarjan runkosarjassa Ylitalo oli Lukon paras pistemies ja sy\xc3\xb6tt\xc3\xa4j\xc3\xa4 tehoilla 18+24=42. Pudotuspeleiss\xc3\xa4 h\xc3\xa4n jakoi kahdeksalla sy\xc3\xb6tt\xc3\xb6pisteell\xc3\xa4\xc3\xa4n koko sarjan sy\xc3\xb6tt\xc3\xb6p\xc3\xb6rssin voiton K\xc3\xa4rppien Uula Ruikan ja HIFK:n Konsta Hirvosen kanssa._NEWLINE_Kes\xc3\xa4ll\xc3\xa4 2018 Ylitalo nousi Lukon SM-liigajoukkueeseen. H\xc3\xa4n aloitti kauden 2018\xe2\x80\x932019 seuran A-nuorissa, joiden kolmanneksi paras pistemies Ylitalo oli tehoilla 10+24=34. H\xc3\xa4n teki liigadebyyttins\xc3\xa4 25. lokakuuta 2018 vieraissa JYPi\xc3\xa4 vastaan, kun Lukolta joutui sivuun mm. Justin Danforth ja Jere Friberg. Ylitalo merkittiin joukkueen nelosketjun oikeaan laitaan niin ik\xc3\xa4\xc3\xa4n my\xc3\xb6s debyyttikauttaan pelanneiden Jesse Ruotsin ja Mikko Petmanin viereen. H\xc3\xa4n sai ottelussa j\xc3\xa4\xc3\xa4aikaa 8.03 minuuttia. Ylitalo ker\xc3\xa4si Lukon 7\xe2\x80\x932-murskatappioon p\xc3\xa4\xc3\xa4ttyneest\xc3\xa4 ottelusta teholukeman -2. H\xc3\xa4n pelasi kauden aikana kaksi SM-liigaottelua.\n_START_SECTION_\nMaajoukkueura\n_START_PARAGRAPH_\nYlitalo on pelannut kolme nuorten ja viisi poikien maaottelua.'